नई दिल्ली. Petrol Price: पेट्रोल और डीजल की कीमतों में एक बार फिर बढ़ोतरी हुई। रविवार को दिल्ली में पेट्रोल की कीमतें 6 पैसे और डीजल की कीमतें 19 पैसे प्रति लीटर बढ़ी। इस बढ़ोतरी के बाद दिल्ली में एक लीटर पेट्रोल की कीमत बढ़कर 82.72 रुपए और डीजल की कीमत 75.38 रुपए प्रति लीटर हो गई। वहीं मुंबई में पेट्रोल का भाव 88.18 रुपए और डीजल का भाव 79.02 रुपए प्रति लीटर हो गया। पेट्रोल और डीजल दोनों की कीमतों में हर रोज कुछ न कुछ बढ़ोतरी हो रही है, लेकिन खास बात यह है कि केंद्र सरकार ने जब से तेल की कीमतें घटाई हैं, तब से पेट्रोल की कीमतों में कम और डीजल की कीमतों में ज्यादा इजाफा देखने को मिल रहा है।